Nyeste Skilderie af Kiøbenhavn, 1812-05-02
Fortsættelse.) Det er mærkeligt, at her i Sætersdalen overhoved er meget faa Tjenestefolk, nemlig skjønt her er 432 Gaardmænds Familier, er her kun 135 Tjenestetyende af Mandkjønnet og 188 af Qvindekjønnet. Dette omtales som en skadelig Uskik Bonden holder almindeligen kun Tjenestefolk om Sommeren; om Vinteren maa disse Mennesker sørge for sig selv. For nogle Ugers Tjeneste maa Bonden da rigtig nok give en større Løn, end den de andensteds give for hele Aarets Tieneste. Men saa har Bonden ikke mere at bestille end han selv kan overkomme, og nu er han frie for at føde Mennesker, som han ikke benytter. De to Trediedele af Aaret have nu alle Mennesker deres Frihed, kunne benytte deres Tid og deres fortjente Penge saa vel eller ilde som de ville. Det er naturligt, at saavidt dette træffer Mennesker, der neppe ere ude af Barnealderen, saa deels misbruge de Friheden, tilsætte det de have fortjent, og leve siden i Mangel, deels forstaae de ikke at foretage sig noget ernærende, deels er der endog for villig Arbeidsomhed ingen Sysselsætning. Synderligt, at derved ei en Mængde emigrerer, hvilket dog yderst sieldent skal være Tilfældet. Men høit hæderligt er det uden Tvivl for Folkets Characteer, at denne Ubundenhed ikke foraarsager en Mængde, Galenskaber og Usædelighed. Den tienstløse Ungdom leier sig nu ind, hos Folk, som dermed ere tjente, Qvindfolket spinder og arbeider paa egen Haand eller for egen Regning, Mandfolket søger Dagleie, eller arbeider som Skomagere, Snedkere, Bødkere, Dreiere og deslige, indtil Bonden næste Foraar atter behøver faste Arbeidere. Begge Kjøn vænnes tidlig til selv at holde Huus, føle Kniben af slet, Fordelen af god Huusholdning, vænnes til selv bestyret Orden og Erhverv, og blive desbedre Huusbonder og Huusmødre. - Det er mærkeligt, at derved ei engang forvoldes mere uægteskabeligt Samleie, saameget desmere, som den Fieldboskik, at gaae paa Fiøshiellen (de ugivte Karles natlige Besøg hos de ugivte Fruentimmer, som have deres Leie fornemmeligen i Qvægstalden), er her almindeligt, som i alle Fieldbygde, og, efter Giellebøl, holdes over med den samme Jver, som Fenstringen paa Femmern. Fødelisterne vise, at de uægte Børns Antal forholde sig til Antallet af de ægtefødte, som 1 til 33, medens der efter adskillige Aars Lister, ere i det hele Norge 1 af 16 til 15, i Danmark endog 1 af 12 til 11. - Handels væsenet maa i en Provinds, der forbruger saa lidt af fremmede Sager, og leverer den øvrige Verden dertil saa lidt af sit Product, være ubetydeligt. Foruden det manglende Korn, som dog neppe aarligen udgjør noget stort Qvantum, er Jern, Salt, noget neppe betydeligt Qvantum Brændeviin, noget Hør, og nogle Silkebaand, Silketørklæder, lidt Klæde, Viin til Kirkerne, og for Resten hvad der til de tre tarvelige Familier, udenfor Bondestanden udfordres af Viin, Kryderier og Klædevarer – alt hvad man indfører. Udførselen, skjøndt ei heller stor (da Skovene, hvis Product blev med et af de vigtigste Udførselsartikler, eies for største Delen af Kjøbmand og Ridder Peder Mørch i Christiansand, saa det dermed vundne ikke kommer Dalens Ballance tilgode, er dog rimeligviis med Jndførselen i Almindelighed til Fordeel for Sætersdalen. Der udbringes nemlig en forholdsviis el ringe Deel Slagteqvæg, Gjeder, Faar, Kjød, Huder, Ost og Smør, samt nogle Rensdyr og noget Fuglevildt. (Fortsættes.)